
H O T Ă R Â R E  Nr.77
din data de 11 august 2021
privind aprobarea actualizării actului constitutiv şi a statutului 

Asociaţiei  de Dezvoltare Intercomunitară Zona Nord – Vest 


Având în vedere Referatul de aprobare nr.2675/29.07.2021 prezentat de primarul comunei Biharia, în calitate de inițiator, precum și Raportul de specialitate nr.2676/29.07.2021 întocmit de aparatul de specialitate al primarului comunei Biharia, cu privire la aprobarea actului constitutiv şi a statutului Asociaţiei Intercomunitare Zona Nord – Vest, în urma aderării următoarelor unități administrativ-teritoriale la A.D.I. Zona Nord-Vest : Comuna Abram, Comuna Brusturi și Comuna Derna.

Ținând cont de adresa Asociației de Dezvoltare Intercomunitară nr.16/21.07.2021, înregistrată la Comuna Biharia sub nr.2674/29.07.2021 cu privire la actualizarea prevederilor actului constitutiv și a statutului asociației, 

Luând în considerare avizul comisiilor de specialitate ale Consiliului Local al comunei Biharia, 

Ținând seama de prevederile art. 89-91 din O.U.G. nr. 57/2019 privind Codul administrativ, cu modificările şi completările ulterioare, 
Având în vedere prevederile art. 10 din Legea serviciilor comunitare de utilităţi publice nr. 51/2006, republicată, cu modificările şi completările ulterioare,
În temeiul prevederilor art. 139 şi al art. 196 alin.(1) lit. a) din O.U.G. nr. 57/2019 privind Codul administrativ, cu modificările şi completările ulterioare,

Cu 10 voturi “pentru”, __-___ “împotrivă”, __-___ “abţinere” ale consilierilor locali din numărul total de 13 consilieri locali în funcţie,    

CONSILIUL LOCAL AL COMUNEI BIHARIA

       ADOPTĂ PREZENTA HOTĂRÂRE:

Art. 1. Se aprobă aderarea următoarelor unități administrativ-teritoriale la Asociaţia de Dezvoltare Intercomunitară Zona Nord-Vest : Comuna Abram, Comuna Brusturi și Comuna Derna.
Art. 2. Se aprobă actul constitutiv şi statutul Asociaţiei de Dezvoltare Intercomunitară Zona Nord-Vest, versiunea consolidată, conform anexelor nr. 1 şi 2, care fac parte integrantă din prezenta hotărâre.
Art. 3. Reprezentantul comunei Biharia în Adunarea Generală a Asociaţiei este domnul Szilagyi Zoltan, primarul comunei Biharia.
Art. 4. Cu ducerea la îndeplinire a prezentei hotărâri se încredinţează Primarul comunei Biharia, domnul Szilagyi Zoltan, care va semna actul constitutiv și statutul asociației.
Art. 5. Prezenta hotărâre se comunică cu:


 
- Instituţia Prefectului – Judeţul  Bihor,


 
- Primarul Comunei Biharia,


 
- Asociaţia de Dezvoltare Intercomunitară Zona Nord-Vest.

PREŞEDINTE DE ŞEDINŢĂ

